આ યુગલ 33,000 કિમીનો પ્રવાસ કરી આવ્યું છે. તેઓ સિઝન પ્રમાણે કામ કરતા હોવાથી દર ચાર પાંચ વર્ષના આયોજનમાં વધુને વધુ દેશોનો સમાવેશ થઈ શકતો હતો. મોનિકાએ જણાવ્યું કે, અમારી બાઈકનું સતત પોલ્યુશન ચેક કરાવતા અને તેને યોગ્ય ઝડપે જ ચલાવતા જેથી યોગ્ય માઈલેજ મળતી રહે. તેનાથી માત્ર આર્થિક લાભ થતો હતો તેમ નહોતું, સાથે સાથે ઓછું પેટ્રોલ બળવાથી ઓછું પ્રદુષણ પણ થતું હતું. અમે લોકો યુઝ એન્ડ થ્રો વાળી પાણીની બોટલ, ડિશ, વાડકા કે અન્ય સામગ્રીનો ઉપયોગ નહોતા કરતા. અમે લોકો વારંવાર અમારી વોટરબોટલ ભરી લેતા અને યોગ્ય પેટેકવાળા ફૂડ ખરીદતા. અમે રિચાર્જેબલ બેટરીનો ઉપયોગ કરતા હતા. અમે અમારી સાથે શક્ય એટલા ઓછા સાધનો રાખ્યા હતા. અમે જંગલો અને અન્ય સ્થળનું સન્માન કરતા તથા તે જગ્યા ખાલી કરતી સમયે તેને શક્ય એટલી પહેલાની જેમ જ રાખવાનો પ્રયાસ કરતા.